Br. 40.511 ex 1891, zem. vlada. 

 K br. 804. sab. 1887.— 1892. 



Obrazložba zakonske osnove o ribarstvu. 



Još p^'ije nekoliko decenija mnogo se je bavilo naše ži- 

 teljstvo ribarstvom, pak ako mu to zanimanje i nije nosilo velika 

 prihoda u novcu, to je ipak mnogo koristilo osobito žitelj stvu 

 nastanjenu kraj riekah, jer se je moglo obskrbljivati bar po- 

 trebitom hranom. Danas je u domaćih riekah ribe tako ponestalo, 

 da ne samo što je pučanstvo lišeno toga užitka, nego su i tr- 

 žišta po gradovih riedko providjena ribom. Pa ako se i nadje ribe 

 na tržištih, ona ni kvalitativno ni kvantitativno neodgovara za- 

 htjevom trošaca. Uzrok tomu, da se je broj riba toliko smanjio, 

 moći će se donekle nazrievati u napredku kulture i umnažanju 

 pučanstva, no svakako je nestajanju riba najviše doprinosilo, što 

 se riba hvata u nevrieme i nerazumno tamani otrovom i di- 

 namitom. 



Velika Britanija i Njemačka služe primjerom, da i kraj ve- 

 like kulture može ribarstvo cvasti, no valja ga urediti, prepriečiti 

 nerazborito tamanjenje riba i zaštititi pomladak do stanovite dobe. 



Tomu se može doskočiti samo valjanim zakonom, koji treba 

 da rieši dvojaku zadaću: da shodnom zabranom stane na put 

 grabežnomu ribarenju i da izda odredbe prikladne, da unapriede 

 razumno ribarstvo. 



Izradjujući osnovu zakona o ribarstvu, vlada se je zemaljska 

 osvrtala i na prokušane zakonite uredbe u drugih zemljah, na- 

 vlastito pako na zakon o ribarstvu, koji vriedi u Ugarskoj. 



Sličnost uredaba, tičućih se ribarstva u kraljevinah ovih i u 

 kraljevini Ugarskoj, nuždna je obzirom na pogranične rieke, u 

 kojih treba da bude ribarstvo uredjeno po jednakih načelih. 



Zakonska osnova, o kojoj je ovdje govor, dieli se u sedam 

 poglavja, I. poglavje: radi o pravu na ribolov, II. poglavje: o iz- 

 vršivanju ribolova, III, poglavje: o zabranah ribolova. IV. poglavje : 

 o ribarskih zadrugah, V. poglavje: ob oblastih i postupku, VI. po- 

 glavje: kaznenih ustanovah, te VII. poglavje: o zaglavnih ustanovah. 



